Waba Maa/1936/02/22/Sirk vangistati Hollandis


Ta oli sunnitud lahkuma Inglismaalt peatusloa tähtaja möödumise tõttu

Vapside juht reisib Nanseni passiga. 

Artur Sirk, kes saabus pühapäeval [16. veebruaril 1936] Hollandisse, vahistati Rotterdami võimude poolt, kuna tal puudus sissesõidu luba. A. Sirki kui peatusloata ja ebasoovitavat välismaalast ootab väljasaatmine. A. Sirk on avaldanud soovi sõita edasi Shveitsi, kuid sinna pääsemiseks on tal tekkinud mõnesuguseid vormilisi raskusi.A.Sirk, põgenedes vanglast 1934. aastal, asus elama poliitilise pagulasena Soome. Ta asukohaks määrati Lohja alevik, mille läheduses ta leidis ulualust ühes sealses pansionis. Pärast 8. detsembri mässukatse avalikukstulekut Artur Sirk puges põranda alla. Kuna Soome politsei Eesti võimude palvel teda intensiivsemalt hakkas taga otsima, tapõgenes salaja üle raja Rootsi,kus esines palvega talle anda seal peatusluba. Rootsi välisminister Sandleri korraldusel jäetipalve tähele panemata. Sirk vahistati ja saadeti ta oma palvel Göteborgi, kus paigutati Inglismaale minevale laevadele.Inglismaale pääsmiseks tal ei olnud takistusi,kuna ta oli varemalt Soomes hankinud sealsest Inglise konsulaadist sissesõidu viisumi. Viisumi hankides oli A. Sirk seletanud Inglise konsulaadis, et ta kui poliitiline pagulanetahab oma paosoleku aega kasutada teadmiste täiendamiseks õigusteaduse alalja pühendada end teaduslikule tööle. Ta olevat eriti huvitatud Inglise seaduseandlusest ning sealsetest arhiividest. Inglise konsulaat oli pöörnud lähemate teadete saamiseks A. Sirki kohta Soome võimude poole, kes olid seletanud, etSirk on “hüvä poika”ja tema kohta midagi halba öelda ei ole. Soomes olles lõppes A. Sirkil välispassi tähtaeg; ja nagu nüüd selgub,oli tal õnnestunud Soomes saada endale Nanseni-pass,mida ta ka kasutas Rootsi ja Inglismaale sõiduks. Briti viisumi hankimise ja Nanseni passi saamise ajal ei olnud 8. detsembri mässu ettevalmistusest teatavasti vastavatel võimudel Soomes mingisuguseid teateid, millega on ka seletatav vastutulek A. Sirki soovidele. Kuigi A. Sirki sõit Inglismaale sündis pärast mässukatse avalikuks tulekut, ei tühistanud Briti võimud antud viisumit ega teinud takistusi ka tema Inglismaale asumiseks. Kui aga 6-nädalase peatusloa tähtaeg täis sai, siiskeeldusid inglased kategooriliselt peatusloa pikendamisest    

ja sundisid tema, kui ebasoovitava välismaalase, kes tekitanud asjata tüli Scotland Yard'ile, maalt lahkuma. Londonis olles oli A. Sirk teinud katset pääseda Prantsusmaale, kuid ka prantsalsed olid loobunud sissesõiduloa saamsest.A. Sirk on saabunud Rotterdami kogu oma pagasiga.'''

Ta olnud riietatud halli ülikonda.

1936